Βόιτσεχ Σέσνι

Σύλλογος

Ερχόμενος στην Άρσεναλ το 2006, ο Βόιτσεχ Σέσνι εντάχθηκε στα τμήματα υποδομής των Λονδρέζων και ένα χρόνο αργότερα στις ρεζέρβες. Χρησιμοποιούμενος συχνά ως βασικός από τον προπονητή του, ο Σέσνι υπέστη κάταγμα των δεξιών χεριών του στη διάρκεια προπόνησης στις 11 Νοεμβρίου 2008 στη διάρκεια προπόνησης, και αναγκάστηκε να μείνει εκτός αγωνιστικών χώρων για διάστημα έξι μηνών. Στις 22 Σεπτεμβρίου 2009, ο Σέσνι έλαβε μέρος στον πρώτο του επίσημο αγώνα με την πρώτη ομάδα της Άρσεναλ, στο Λιγκ Καπ Αγγλίας με αντίπαλο την Γουέστ Μπρόμγουιτς Άλμπιον (2-0). Για το ξεκίνημά του, ο νεαρός τερματοφύλακας διατήρησε απαραβίαστη την εστία του και πραγματοποίησε στο σύνολο έναν καλό αγώνα.
Τέταρτος τερματοφύλακας στους Gunners, πήγε δανεικός στις 20 Νοεμβρίου του ιδίου έτους αρχικά για έναν μήνα στην Μπρέντφορντ ΦΚ, ομάδα της Λιγκ Του. Μία μέρα αργότερα, έπαιξε τον πρώτο του αγώνα με την νέα του ομάδα, απέναντι στην Γουόλσολ (ισσοπαλία 1-1). Στις 24 Νοεμβρίου, πέτυχε να σταματήσει πέναλτι του Ματ Χάρολντ, κάτι όμως που δεν θα γλιτώσει την ομάδα του από την ήττα από την Γουίκομπ. Τελικά ο δανεισμός του επεκτάθηκε μέχρι το τέλος της σεζόν και πήρε μέρος σε 28 αγώνες πρωταθλήματος.
Στις 13 Δεκεμβρίου 2010, έκανε το ντεμπούτο του στην Πρέμιερ Λιγκ στη διάρκεια της 17ης αγωνιστικής απέναντι στην Μάντσεστερ Γιουνάιτεντ (ήττα 0-1), αποτελώντας έτσι τον νεαρότερο τερματοφύλακα που ξεκινά σε αγώνα πρωταθλήματος με την ομάδα της Άρσεναλ. Ο Αρσέν Βενγκέρ τον έκανε βασικό εξαιτίας της απουσίας του συμπατριώτη του Λούκας Φαμπιάνσκι, τραυματισμένο στον ώμο, με τον Μανουέλ Αλμούνια να έχει περιοριστεί σε ρόλο αναπληρωματικού. Ο Σέσνι συμμετέχει στον πρώτο αγώνα για τα προημιτελικά του Τσάμπιονς Λιγκ απέναντι στην Μπαρτσελόνα, όπου βοηθά με τις επεμβάσεις του την Άρσεναλ να κερδίσει με 2-1 στο χορτάρι.
Στις 27 Φεβρουαρίου 2011, στη διάρκεια του τελικού του Λιγκ Καπ Αγγλίας απέναντι στην Μπέρμινγκχαμ, μια ασυνεννοησία με τον συμπαίκτη του Λοράν Κοσιελνί στις καθυστερήσεις του αγώνα δίνει την ευκαιρία στον Ομπαφέμι Μάρτινς να σκοράρει το τελευταίο γκολ του αγώνα, κάτι που οδηγεί στην ήττα της Άρσεναλ (2-1). 
Στις 8 Μαρτίου 2011, τραυματίζεται στο δάχτυλο στη διάρκεια του δεύτερου αγώνα για τα προημιτελικά του Τσάμπιονς Λιγκ με αντίπαλο την Μπαρτσελόνα (ήττα 3-1) και σύμφωνα με τον Αρσέν Βενγκέρ, κινδυνεύει να μείνει εκτός αγωνιστικών χώρων για έξι βδομάδες. Ο τραυματισμός του έχει ως επακόλουθο την έλλειψη τερματοφυλάκων στην Άρσεναλ, που θα οδηγήσει τον Γιένς Λέμαν, παλιό τερματοφύλακα της ομάδας και σε ηλικία 41 ετών εκείνη την εποχή, να βγει προοσωρινά από την σύνταξη για να καλύψει τον Μανουέλ Αλμούνια.
Πάντως, ο Σέσνι επιστρέφει πιο γρήγορα του αναμενομένου από τον τραυματισμό του και ξαναβρίσκει την θέση του βασικού στις 17 Απριλίου απέναντι στην Λίβερπουλ (1-1). Λίγες μέρες αργότερα, η Άρσεναλ φέρνει ισσοπαλία στην έδρα της αντιπάλου Τότεναμ (3-3) και γνωρίζει την πρώτη της ήττα στο πρωτάθλημα από τον Δεκέμβριο από την Μπόλτον (1-2) παρά την απόκρουση ενός πέναλτι από τον Σέσνι, τερματίζοντας τις όποιες ελπίδες για τον τίτλο είχαν απομείνει στους Gunners. 
Στις αρχές της σεζόν 2011-2012, ο Σέσνι παίρνει τον αριθμό 13 στην φανέλα του που είχε μείνει "ορφανός" από τον Γενς Λέμαν.

Εθνική

Ο Σέσνι αγωνίζεται το 2009 με την Πολωνία U21 στη διάρκεια των προκριματικών του Euro 2011. Επίσης καλείται στο γκρουπτων αναπληρωματικών της Εθνικής Πολωνίας από τον Λέο Μπένακερ το ίδιο έτος για τους προκριματικούς αγώνες του Παγκοσμίου Κυπέλλου 2010 με αντίπαλο την Βόρειο Ιρλανδία και την Σλοβενία.
Το Νοέμβριο του 2009, ο νέος ομοσπονδιακός τεχνικός Φράντσιζεκ Σμούντα καλεί τον Σέσνι για τους φιλικούς αγώνες με την Ρουμανία και τον Καναδά. Ο Σέσνι πραγματοποιεί την πρώτη του διεθνή συμμετοχή με αντίπαλο τον Καναδά στις 18, αντικαθιστώντας στο ημίχρονο τον Τόμας Κούστιακ.